title: Utevo
text: Utevo (en castellano Utebo) ye una localidat y municipio aragonés situato a l'ueste d'a Comarca Central, en a provincia de Zaragoza. Ye a capital d'a Comarca Central.
  
  A suya población ye de 18.822 habitants (2020), en una superficie de 17,90 km² y una densidat de población de 1.051,91 hab/km².
  
  Toponimia 
  O toponimo Utevo provién d'o miliario ueiteno (OCTAVUS en latín), que indicaba a ueitena milla en a calzata romana que uniba Zaragoza con l'interior peninsular. O toponimo ye, doncas, mozarabe. Variants que en trobamos en os textos medievals son: Octeua, Oyteuo (1131), Octeuo, Uiteuo 1191, Huytebo 1371-1374. Encara en o Libro del Reparo del General de 1489-1491 s'escribe Uytebo, y en o sieglo XVI en o "Libro Verde" s'escribiba Vitebo.
  
  Cheografía 
  O lugar ye situato en una plana d'a marguin dreita de l'Ebro, a 207 metros d'altaria dencima d'o livel d'a mar y a una distancia de 12 km d'a ciudat de Zaragoza, a capital d'a suya comarca, d'a suya provincia y d'Aragón.
  
  Ye una zona con risgo de formación de dolinas aluvials por karstificación d'os chesos que bi ha de chos os aluvions. De feito entre Utevo y Casetas bi ha uns estanyos que s'han feito a causa de l'augua subterrania que s'infiltra dende la Canal Imperial d'Aragón y que disuelve os chesos. A mes gran part d'estos estanyos presentan un alto grau de degradación ecolochica.
  
  Historia 
  En 1489 perteneixeba a la Sobrecollida de Zaragoza, pero en o fogache de 1495 figura como un lugar d'a Sobrecollida de Tarazona.
  
  Demografía
  
  Administración
  
  Reparto de concellers
  
  Alcaldes
  
  Esporte 
   O fútbol ye representato por o Utebo Club de Fútbol.
  
  Molimentos 
   Ilesia parroquial de Nuestra Sinyora de l'Asumpción, una ilesia d'o sieglo XVI en estilo gotico-mudéchar, con una destacada torre mudéchar. Ye protechida legalment con a suya declaración como Bien d'Intrés Cultural.
  
  Localidatz achirmanatas 
   Plasença deu Toish (Alta Garona, Occitania).
  
  Fiestas 
  Sant Lamberto, 19 de chunio.
  Sant Chaime y Santa Ana, 25 y 26 de chulio.
  
  Se veiga tamién 
  
  Lista de municipios de Zaragoza.
  Linia 200 d'Adif.
  Apeadero d'Utevo.
  
  Referencias
  
  Vinclos externos 
  
  Sitio web oficial.
  Noticias de Utebo